Касьцёл Сьвятога Антонія Падуанскага і кляштар францішканаў (Полацак)

**Касьцёл Сьвятога Антонія Падуанскага і кляштар францішканаў** — помнік архітэктуры XVIII стагодзьдзя ў Полацку. Знаходзіцца на правым беразе Дзьвіны, на гістарычнай Вялікай вуліцы. Дзеяў да 1833 году. Твор архітэктуры барока. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс Полацкага францішканскага кляштару складаўся з касьцёла і кляштарнага корпуса. У другой палове XIX ст. расейскія ўлады зруйнавалі касьцёл (захаваліся падмуркі). У наш час у былым жылым корпусе месьціцца адміністацыйная ўстанова.

## Гісторыя
### Вялікае Княства Літоўскае

У 1628 годзе з фундацыі Тэафіла і Крыстыны Храпавіцкіх у Полацку збудавалі драўляныя касьцёл і кляштар францішканаў. У 1763—1775 гадох вялося будаваньне мураванага касьцёла.

### Пад уладай Расейскай імпэрыі
Па першым падзеле Рэчы Паспалітай (1772 год), калі Полацак апынуўся ў складзе Расейскай імпэрыі, касьцёл і кляштар працягвалі дзеяць. У 1778 годзе збудавалі мураваны кляштарны корпус. 

Па здушэньні вызвольнага паўстаньня (1830—1831) у 1833 годзе расейскія ўлады ліквідавалі кляштар, касьцёл і кляштарны корпус гвалтоўна адабралі ў Сьвятога Пасаду і перадалі Ўрадаваму сыноду Расейскай імпэрыі (Маскоўскай царкве). Пазьней будынак касьцёла зруйнавалі, а на яго месцы збудавалі жылы дом з частковым выкарыстаньнем касьцельных муроў.

### Найноўшы час
У Другую сусветную вайну будынак на месцы касьцёла атрымаў значныя пашкоджаньні, па вайне савецкія ўлады зьнішчылі яго руіны.

## Архітэктура
### Касьцёл
Касьцёл — 2-вежавая 3-нэфавая базыліка зь вежачкай над галоўным алтаром (даўжыня 23 м, шырыня 15 м), накрытая дахоўкай. Паміж 3-яруснымі вежачкамі знаходзіўся трыкутны франтон. З бакоў асноўнага аб’ёму далучаліся дзьве закрысьціі.

Над бабінцам былі хоры, дзе разьмяшчаўся 10-галосны арган. Інтэр’ер аздаблялі галоўны алтар і чатыры дадатковыя, выкананыя з алебастру (згарэлі ў час пажару 1861 году).

### Кляштарны корпус
Кляштарны корпус — 2-павярховы прастакутны ў пляне будынак, накрыты дахоўкай. Мае калідорны плян. З боку ўнутранага двара было чатыры дахавыя акна.

## Галерэя
### Гістарычная графіка

Połacak, Vialikaja. Полацак, Вялікая (XVIII).jpg|XVIII ст. 
Połacak. Полацак (C. Faber du Faur, 25.07.1812).jpg|1812 г.
Połacak. Полацак (C. Faber du Faur, 25.07.1812) (2).jpg|1812 г.
Połacak. Полацак (24.07.1812).jpg|1812 г.


Połacak, Dźvina. Полацак, Дзьвіна (1844).jpg|1844 г.
Połacak, Dźvina-Prabojnaja. Полацак, Дзьвіна-Прабойная (1846).jpg|1846 г.
Połacak, Vialikaja. Полацак, Вялікая (1862) (1).jpg|1862 г.
Połacak, Vialikaja, Franciškanski. Полацак, Вялікая, Францішканскі (1869).jpg|1869 г.


### Гістарычныя здымкі

Połacak, Dźvina. Полацак, Дзьвіна (1889-91).jpg|1889—1891 гг.
Połacak, Dźvina-Prabojnaja. Полацак, Дзьвіна-Прабойная (1902).jpg|1902 г.
Połacak, Dźvina-Prabojnaja. Полацак, Дзьвіна-Прабойная (1903).jpg|1903 г.
Połacak, Dźvina, Jezuicki-Bohajaŭlenski. Полацак, Дзьвіна, Езуіцкі-Богаяўленскі (1910).jpg|1910 г.


Połacak, Prabojnaja-Vialikaja. Полацак, Прабойная-Вялікая (1918).jpg|1918 г.
Połacak, Dźvina. Полацак, Дзьвіна (1918) (2).jpg|1918 г.
Połacak, Dźvina. Полацак, Дзьвіна (1918) (3).jpg|1918 г.
Połacak, Dźvina. Полацак, Дзьвіна (1918) (7).jpg|1918 г.


Połacak, Dźvina. Полацак, Дзьвіна (F. Krauskopf, 1918) (3).jpg|Ф. Краўскопф, 1918 г.
Połacak, Prabojnaja-Vialikaja. Полацак, Прабойная-Вялікая (F. Krauskopf, 1918).jpg|Ф. Краўскопф, 1918 г.
Połacak, Vialikaja, Franciškanski. Полацак, Вялікая, Францішканскі (1920-24).jpg|1920—1924 гг.
Połacak, Vialikaja, Franciškanski. Полацак, Вялікая, Францішканскі (1941).jpg|1941 г.


## Заўвагі

## Крыніцы

## Літаратура
* 

## Вонкавыя спасылкі

* 

Полацак
Полацак
Полацак
Катэгорыя:Касьцёлы Полацку
Катэгорыя:Зьнішчаныя касьцёлы Беларусі